Peste 22.000 de pompieri, polițiști și jandarmi au fost alături de românii afectați de inundații.
Peste 22.000 de pompieri, polițiști, jandarmi și angajați ai IGAv au intervenit zilnic în zonele afectate de inundații, conform MAI. Au fost puse în funcțiune peste 9.000 de mijloace tehnice de intervenție, au anunțat, sâmbătă, reprezentanții MAI. Forțele MAI au evacuat apa din 95 de case, 1.107 curți, 514 beciuri și subsoluri, 25 de anexe gospodărești, 13 instituții publice și agenți economici și au decolmatat 2 poduri.
Potrivit unui comunicat al MAI, în ultimele trei zile aceștia au acționat în 155 localități din 22 de județe afectate de efectele ploilor abundende și ale inundațiilor."Forțele MAI au acționat pentru evacuarea apei din 95 case, 1.107 curți, 514 beciuri și subsoluri, 25 anexe gospodărești, 13 instituții publice și agenți economici, decolmatarea a 2 poduri. Traficul rutier a fost temporar afectat pe 9 drumuri naționale, 6 drumuri județene și 2 drumuri comunale", se arată în comunicat.În perioada 18-20 iunie, meteorologii au emis 22 avertizări de Cod roșu, 26 de Cod portocaliu și 2 atenționări de Cod galben, iar hidrologii 3 atenționnări Cod roșu, 3 Cod portocaliu și 3 Cod galben.Cele mai afectate județe sunt Caraș – Severin, Timiș și Hunedoara.MAI reamintește că Administrația Națională de Meteorologie a emis sâmbătă avertizare de Cod portocaliu pentru Moldova, Maramureș, Transilvania, Dobrogea, local în Muntenia și în nordul Crișanei, precum și în zonele montane."Și în aceste zile, peste 24.000 de angajați ai Ministerului Afacerilor Interne (peste 9.500 de polițiști, aproximativ 5.400 de pompieri și peste 9.600 de jandarmi) acționează la nivel național pentru sprijinirea populației și limitarea efectelor fenomenelor meteorologice și hidrologice", a mai transmis MAI.Autorul articolului: Cosmin Pîrv.